google/wiki40b huggingface dataset:
Pista opisyal sa Pilipinas

Ang mga pagdiriwang sa Pilipinas ay ang anumang pag-alaala at pagdaraos na ginaganap sa Pilipinas bawat taon.  Kinabibilangan ito ng masasayang mga selebrasyon at pagsasakatuparan ng mga kapistahan.  Dahil sa mga okasyon ang mga ito, karaniwang kinasasangkutan ito ng mga punsiyon o pagtitipon, mga seremonya, at mga parada.  Ilan sa mga halimbawa ng ganitong mga pestibal ang mga pagpipista ng mga Pilipino upang alalahin ang Pasko o araw ng mga santo, kaarawan o araw ng kapanganakan ng Pangulo ng Pilipinas, ang Sayaw sa Obando, at ang Pasko ng Pagkabuhay.
Sa loob ng isang taon, maraming nangyayaring mga pagdiriwang sa bansang Pilipinas. Kabilang sa mga uri nito ang pagiging mga pambansang pagdiriwang, mga pansibikong pagdiriwang, at mga pagidiriwang na panrelihiyon o makapananampalataya.

Mga pambansang pagdiriwang

Tinatawag na mga pambansang pagdiriwang ang mga okasyong inaalala at idinaraos sa buong kapuluan ng Pilipinas.  Naging mahalaga ang mga ito para sa lahat ng mga Pilipino dahil sa may kaugnayan ang mga kapistahang ito sa kasaysayan ng Pilipinas at ng lipunang Pilipino.  Kalimitang itinuturing at ipinapahayag bilang isang pistang opisyal ang ganitong mga kaarawan at walang mga pasok sa mga tanggapan at mga paaralan upang makalahok sa mga seremonya ang bawat isang mamamayang Pilipino.  Kabilang dito ang Bagong Taon, Araw ng Rebolusyong EDSA, Araw ng Kagitingan, Araw ng Manggagawa, Araw ng Kalayaan, at Araw ng mga Bayani.

Mga pansibikong pagdiriwang

Ang mga pansibikong pagdiriwang ay mga okasyong idinaraos sa Pilipinas sa loob ng iba't ibang mga buwang nasa loob ng isang taon.  Hindi ito mga kapistahang opisyal kaya't mayroong mga pasok sa mga opisina at mga paaralan.  Ngunit may mga partikular na pook na nagpapahayag na walang pasok sapagkat itinuturing ang pista bilang isang pampook o lokal na pistang opisyal.  Halimbawa ng huli ang araw ng pagkakatatag ng isang lungsod o lalawigan sa Pilipinas.  Narito ang may mas malawak na sakop na mga pagdiriwang na pangsibiko: ang Araw ng mga Puso, Linggo ng Pag-iwas sa Sunog, Araw ng mga Ina, Araw ng mga Ama, Linggo ng Wika (na kaarawan din ni Pangulong Manuel L. Quezon, ang Ama ng Wikang Pambansa), Araw ng mga Nagkakaisang Bansa, Linggo ng Mag-anak, Araw ng mga Guro, Araw ng Maynila, at Araw ng Lungsod Quezon.

Mga panrelihiyong pagdiriwang

Marami at sari-sari ang mga idinaraos na pagdiriwang na pangpananampalataya sa bansang Pilipinas.  Katulad ng ibang mga pagdiriwang, ginaganap ito sa iba’t ibang mga buwan sa loob ng buong taon.  Kinakikitaan ito ng mga kaugalian, katangian, at kalinangan ng mga Pilipino.  Mayroong mga piyesta opisyal at meron namang hindi opisyal na kapistahan sa ganitong mga uri ng pagdiriwang.  Kabilang sa mga ito ang Pasko, Ati-Atihan, Mahal na Araw, Pahiyas (sa Quezon), Santakrusan, Pista ng Peñafrancia, Araw ng mga Patay (Todos los Santos), Ramadan, at Hari Raya Puasa.
Monggolyanong bulati ng kamatayan

Ang Monggolyanong bulati ng kamatayan (Monggolyano: олгой-хорхой, olgoi-khorkhoi, bulate ng "malaking bituka") ay isang nilalang na sinasabing namumuhay sa Disyerto ng Gobi. Inuuri ito bilang isang kriptid dahil pinagtatalunan o di-kumpirmado ang mga ulat tungkol dito. Nilalarawan ito bilang isang bulateng msy matingkad na pulang kulay at matabang katawan. Tinatayang may haba itong 0.6 hanggang 1.5 metro (2 hanggang 5 talampakan).
Ayon sa mga taga-Monggolya, ang bulate ay may kagilagilalas na mga kakayahan. Isa na dito ay ang paglabas ng nakamamatay na asido na ginagawang kulay dilaw at kalawangin ang lahat ng bagay na matalsikan nito. Sinasabi ring kaya nitong pumatay ng malayuan sa pamamagitan ng paglabas ng kuryente.
Januarius

Si San Januarius, San Genaro, o San Gennaro (? - 305?) ay isang Italyanong santo, martir, at obispo. Naging martir siya noong panahon ng pamumuno ni Diocleciano. Siya ang pintakasi o patrong santo ng Napoles. Nasa Napoles ang pinireserbang mga relika o labi na pinaniniwalaang kanya. Paulit-ulit na nagiging likido ang namuong dugong nakalagay sa loob ng isang plask kapag dinalang malapit sa bustong pilak na pinaniniwalaang naglalaman ng ulo ni San Genaro. Isa itong pangyayaring hindi pa naipapaliwanag sa pamamagitan ng likas na mga kasanhian.
Malanje

Pamumuno ng mga Portuges

Itinatag ng mga nandayuhang Portuges ang Malanje noong ika-19 na dantaon. Nagsimula noong 1885 ang pagtatayo ng daambakal mula Luanda papuntang Malanje na nasa matabang mga lupaing bulubundukin. Kabilang sa mga paligid-ligid ng Malanje ang pangunahing lugar na gumagawa ng bulak sa Portuges na Kanlurang Aprika at nagpa-andar sa pag-unlad nito mula sa simula. Ang bayan ay pinaunlad noong kalagitnaan ng ika-19 na dantaon bilang mahalagang feira (talipapa) sa pangunahing talampas ng Portuges Angola, sa pagitan ng Luanda — ang kabisera at pinakamalaking lungsod, 350 kilometro (220 milya) sa kanluran – at ang lambak ng Ilog Cubango na tinitirhan ng liping Hilagang Mbundu, 200 kilometro (120 milya) sa silangan. Dahil nasa taas ito na 1,134 metro (3,720 talampakan), mayroon itong pangmataas na lugar na klimang, kung kaya naaangkop ito sa ilang mga produksiyong pagsasaka. Naging isang mahalagang sentrong pang-agrikultura, paggawa, pangangalakal at paglilingkod. Kabilang sa mga ginagawa nito ay bulak, tela, kape, prutas at mais. Mayroon din itong sinehan, pagamutan, estasyong daambakal at paliparan. Itinatag ang Pambansang Liwasan ng Cangandala ng mga maykapangyarihang Portuges noong ika-25 ng Hunyo 1970. Dati na itong ibinukod bilang isang Integral Natural Reserve noong ika-25 ng Mayo 1963.

Pagkaraan ng kalayaan mula sa Portugal

Ang pag-alis ng mga Portuges kasabay ng kasarinlan ng Angola noong 1975 at ang sumunod na Digmaang Sibil ng Angola (1975–2002) ay lubhang nagpahadlang sa produksiyon ng bulak pati na rin ng kape at mais. Bahagyang nasira ang Malanje noong digmaang sibil, ngunit ang mga  pagsisikap ng muling pagtatayo sa mga sumunod na taon pagkaraan ng digmaan ay muling nagpatayo sa lungsod at mga paligid nito.

Paliparan

Itinayo ang Paliparan ng Malanje (IATA: MEG, ICAO: FNMA) noong panahong kolonyal. Walang mga lipad patungong kabiserang lungsod na Luanda sa kasalukuyan.

Railway

Sinimulan ang pagtatayo ng daambakal mula Luanda papuntang Malanje sa matabang mga lupaing paltok noong 1885. Kasunod ng pagtatapos ng digmaang sibil noong 2002, ito ang inaasahang dulo ng daambakal mula Luanda kapag tapos na ang muling pagtatayo.
Chen Qiao En

Si Chen Qiao En ay isang artista sa Taiwan.
Dionisio de Leon

Si Dionisio de Leon ay naglingkod bilang mahistrado ng Kataas-taasang Hukuman ng Pilipinas.
Elizabeth Hartman

Si Mary Elizabeth Hartman (Disyembre 23, 1943 – Hunyo 10, 1987) ay isang kilalang artista sa sining ng Pelikula at Telebisyon.
CA Osasuna

Club Atletico Osasuna o sa simpleng CA Osasuna , ay isang koponan ng putbol Espanyol batay sa Pamplona , sa autonomous na komunidad ng mga Nafarroa .
565 Marbachia

Ang 565 Marbachia ay isang planetang hindi pangunahin.
Pangako Sa 'Yo (seryeng pantelebisyon ng 2015)

Ang Pangako Sa 'Yo ay isang palabas sa telebisyon ng ABS-CBN na pinalabas noong Mayo 25, 2015 hanggang Pebrero 12, 2016.
Ponciano Pineda

Si Ponciano B. Peralta Pineda ay isang manunulat, guro, linggwista at abogado. Itinuring si Ponciano Pineda bilang “Ama ng Komisyon sa Wikang Filipino” dahil sa pagsulong niya na maitatag ang komisyon batay sa Seksiyon 9 ng ating Saligang Batas.
Siya ay naging direktor ng Komisyon sa Wikang Filipino na dati ay Surian ng Wikang Pambansa sa taong 1971 hanggang 1999. Sa ilalim ng kanyang pamumuno, sinimulan ni Pineda ang mga sosyo-linggwistikong pananaliksik, na layong palaguin ang wikang pambansa. Isa na rito ang patungkol sa repormang ortograpiya ng wikang Filipino. Sa ilalim ni Pineda ay may malaking pagbabago sa mga patakaran ng wika: ang bilingual na edukasyon sa taong 1974; Filipino bilang pangunahin at pambansang wika sa 1983 ng mga Pilipino; at alpabetong Pilipino na binubuo ng 28 titik sa 1987. Itinatag ang 12 Panrehiyong Sentro ng Wikang Filipino sa buong kapuluan.
Ang “Diksiyunaryong Pilipino (1973) ni Jose Villa Panganiban, diksiyunaryong pansentenyal ng Komisyon ng Wikang Filipino (1998) na inedit ni Ponciano B. Pineda. Inilathala ni Pineda ang Diksiyunaryo ng Wikang Filipino, na nagsilbing pundasyon ng pambansang leksikograpiya.
Sa tulong ng dating kalihim ng Kagawaran ng Pilipino na si Jose Villa Panganiban, nakapagtapos si Pineda sa Unibersidad ng Santo Tomas noong 1948 sa kursong Associate in Arts. Bukod dito, naging patnugot rin si Pineda ng Filipino sa Varsitarian.
Bukod sa pagiging isang magaling na awtor ng librong pang-akademiko, isa rin siyang Filipinologist o eksperto sa kulturang Pilipino. Kabilang sa kanyang mga akdang pambalarila ang “Pagpupulong: Mga Tuntunin At Pamamaraan,” “Pandalubhasaan Sining Ng Komunikasyon,” at “Sining Ng Komunikasyon Para Sa Mataas Na Paaralan.” Pinarangalan ng Gawad Palanca si Pineda ng una at ikalawang gantimpala para sa kanyang mga maikling kuwentong “Ang Mangingisda” (1958) at “Malalim ang Gabi” (1953).
Tanduay

Ang Tanduay ay isang tatak ng rum na ginawa sa Pilipinas na nagmula sa Tanduay Distillers, Inc., isang dibersipidong kompanya na pagmamayari ng LT Group, Inc. (PSE: LTG).
Herminia Ramiro

Si Herminia Ramiro ay isang politiko sa Pilipinas.
Narciso Santiago III

Si Narciso Santiago III ay isang politiko sa Pilipinas. Siya ang panganay na anak ni Senador Miriam Defensor Santiago.
Duwende

Ang duwende ay isang karakter sa mitolohiyang Pilipino. Isa itong maliit na anyo ng tao. Meron itong kapangyarihan. Maaari rin itong ihambing sa nuno sa punso.
Monterrey Institute of Technology and Higher Education

Ang  Instituto Tecnológico y de Estudios Superiores de Monterrey (ITESM) (sa Ingles: Monterrey Institute of Technology and Higher Education), na kilala rin bilang Tecnológico de Monterrey o Tec, ay isang pribadong, di-sektaryan at koedukasyonal na pamantasang multi-kampus na nakabase sa Monterrey, Mehiko. Itinatag noong 1943 ng mga industriyalista sa lungsod ng Monterrey, ang ITESM ay lumago sa 31 kampus sa 25 lungsod sa buong bansa, kaya't naging ang pinakakinikilala  sa Amerikang Latino.  
Ang ITESM ay ang unang unibersidad na naging konektado sa Internet sa Amerikang Latino at sa mundo ng mga nagsasalita ng Espanyol. Ito rin ang may paaralan ng negosyo na may pinakamataas na ranggo sa rehiyon ayon sa Economist  at isa sa mga lider sa aplikasyon ng patente (patent) sa hanay ng mga pamantasang Mehikano. Ang paaralang medikal ng unibersidad ay nag-aalok ng nag-iisang programang MD-PhD sa bansa, sa pakikipagsosyo sa Houston Methodist Hospital.
Adrian Peterson

Early years

Si Adrian Peterson ay naglaro sa Palestine High School na pinamumunuan ni coach Jeff Harrell. Bilang senior siya ay 
nakagawa ng 2,960 yards na rush sa 252 attempts, mayroon siyang average na 11.7 kada carry, at 32 touchdowns. Tinapos niya 
ang 2002 campaign na may 2,051 yards sa 246 carries, mayroon siyang average na 8.3 yards per carry at 22 touchdowns. 
Pinamumuan din niya ang Wildcats sa  9-2 season, matapos matalo sa Jacksonville High School sa regular season at Hallsville 
High School sa first round ng Texas 4A playoffs. Si Adrian Peterson ay itinuturing na isa sa mga pinakamagaling na running 
backs sa Texas prep history at consensus national player of the year 2004. Siya ay pinarangalan ng 2004 Hall Trophy 
bilang Ball Park National High School Player of the Year. Siya ay naging MVP sa U.S. Army All-American Bowl matapos pamunuan 
ang West squad sa 95 yards na takbo sa nine carries at 2 touchdowns. Pinili nya na mapabilang sa koponan ng Oklahoma laban sa Arkansas, USC, Miami (FL) at Texas. Noong siya ay nasa Palestine High School pa lamang, siya ay naglaro din sa track and field at basketball. Ang kanyang panagalang "AD," ay nagmula sa kanyang pambihirang running style na makatakbo sa kanyang pinakamabilis ng buong araw o "All Day."

Kolehiyo

Si Adrian Peterson ay nagmula sa panilya ng mga atleta. Ang kanyang ina ay ay magaling na manlalaro ng track and field, 
habang ang kanyang ama ay dating manlalaro ng University of Oklahoma sa larong basketball. Ang kanyang ama ay nakulong at 
nakalay noong 2006, subalit hindi pa siya pinayagan na dumalo sa laro ng Oklahoma's football game hanggang sa tuluyan siyang 
mapalaya. unang napanood ng kanyang ama si Adrian Peterson noong October 14, 2006. tinalo ng Oklahoma ang Iowa State University University subalit nagtamo si Adrian Peterson ng injury. Siya ay di pinayagang maglaro ng buong season subalit pinayagan naman na 
maglaro para sa Big 12 Championship Game. Bagamat siya ay napayagang  maglaro ng doctor, di siya pinayagan na maglaro ng 
coaching staff. MUli niyang pinamalas ang galing laban sa BoiseState sa 2007 
2007 Fiesta Bowl. Tumanngi syang magbigay ng pahayag ukol sa kanyang mga susunod na plano pagtapos ng season.

NFL

Noong January 15, 2007, pinahayag ni Adrian Peterson ang kanyang balak na pagpasok sa 2007 NFL Draft. marami ang nagsabi 
na isa siya sa maggiging top 5 draft choice. . Noong April 28, 2007, si Adrian Peterson ay napili na mapabilang sa Minnesota Vikings matapos 
siyang mapiling 7th overall pick. Siya ay magdadala sa jersey number 28.  Marami ang nagsabi na si Adrian Peterson ay 
dadan sa isang surgery upang tuluyang mapagaling ang injury na sinapit niya noong nasa kolehiyo pa lamang siya. Subalit, 
noong May 16, 2007, sinabi na pinasubalian niya ang maga spekulasyong ito.
Siya ay punirma ng kontrata sa Vikings noong July 29, 2007 sa halagang $40.5 millions dollars para sa 5 taon, na 
ginarantisahan ng paunang bayad na $17 million dollars.
Siyāmak

Si Siyāmak (Persa (Persian): سيامک) ay ang anak ni Kayumars sa Shāhnāmeh ni Ferdowsi.
Snow Flower

Ang Snow Flower ay isang palabas sa telebisyon sa Timog Korea.
Tim Berners-Lee

Si Tim Berners-Lee ay isang siyantipiko na nag-imbento ng World Wide Web noong 1989. Siya rin ang gumawa ng unang World Wide Web server, ang httpd at ng unang web client nito (web browser), ang WorldWideWeb. Itinatag niya ang World Wide Web Consortium noong 1994 at kasalukuyang direktor nito.
Family 3 + 1

Ang Family 3 + 1 ay isang palabas sa telebisyon sa Pilipinas ng GMA Network.
Precious Family

Ang Precious Family ay isang palabas sa telebisyon sa Timog Korea.
Redford White

Si Redford White ay isang artista sa Pilipinas.
Virgilio Robles

Si Virgilio Robles ay isang politiko sa Pilipinas.
Puneeth Rajkumar

Personal na buhay

Siya ay ipinanganak sa Chennai, Tamil Nadu, kasama nina  Rajkumar at Parvathamma Rajkumar. Siya ay panglima, at bunso. Habang si Puneeth ay nag-anim na taong gulang, ang kanyang pamilya ay lumipat sa Mysore. Ang kanyang tatay ay kinuha ng kanyang kapatid na babae na si Poornima, sa pelikula ng kanyang kabilang hanggang mag-sampung taong gulang. Ang kanyang mas matandang lalaki na si Shiva Rajkumar, ay isang sikat na aktor.
1723 Klemola

Ang 1723 Klemola ay isang planetang hindi pangunahin.
Agham na pampagtalos

Ang agham na kognitibo, agham ng paglilimi, agham ng pag-alam, agham na pangpagtalos, agham ng kognisyon, o agham na pangkognisyon (Ingles: cognitive science) ay ang pag-aaral ng kung paano nakagagawa ng mga ideya ang mga tao at kung ano ang gumagawa ng mga kaisipang lohikal. Kadalasan itong tinatanaw bilang resulta ng ilang iba't ibang mga larangang pang-agham na nagtutulungan sa paggawa. Ang mga larangang ito ay binubuo ng sikolohiya (ang pag-aaral ng isipan), ang neurosiyensiya (ang biyolohikal na pag-aaral ng utak), agham pangkompyuter (ang paglikha ng mga programa at mga kompyuter), at lingguwistika (ang pag-aaral ng wika).
Aaron Copland

Si Aaron Copland (14 Nobyembre 1900 – 2 Disyembre 1990) ay isang mahalagang Amerikanong kompositor para sa mga konsiyerto at musikang pampelikula. Isa rin siyang piyanista. Isa siya sa mga lumikha ng tugtuging maitatangi bilang Amerikano ang estilo ng komposisyon, kaya't tinagurian siyang "dean o kura ng mga Amerikanong kompositor," sapagkat gumagamit siya ng mga tema at teknikong hinango mula sa mga tugtuging-bayan at jazz. Nakamit ng tugtugin ni Copland ang isang mahirap na timbang sa pagitan ng makabagong musika at estilong pang-kaugaliang-bayan (folk music) ng Estados Unidos. Sinasabi rin na "nakapanghihimok" ng mga "lupaing-tanawing Amerikano" ang marami sa kaniyang mga gawa na may katangiang bukas, mabagal, at nagbabagong mga tugunan o harmoniya. Sinanib niya sa orkestrasyon ang instrumentong perkusyon, mga pabagu-bagong metrong pang-musika, poliritmo (maraming ritmo), polikuwerdas, at kahanayan ng mga tono. Bukod sa pagsulat ng musika, nagturo rin si Copland, nagbigay ng mga panayam kaugnay ng musika, nagsulat ng mga aklat at mga lathalain, at nagsilbi din bilang isang konduktor ng tugtugin para, ngunit hindi palagi, sa kaniyang mga sariling akda.
Atomikong nukleyus

Ang nukleyus o nucleus ang labis na siksik na rehiyon na binubuo ng mga proton at neutron sa gitna ng isang atomo. Ito ay natuklasan noong 1911 bilang resulta ng interpretasyon ni Ernest Rutherford ng sikat na eksperimentong Rutherford noong 1909 na isinagawa nina Hans Geiger at Ernest Marsden sa ilalim ng direksiyon ni Rutherford. Ang modelong proton-neutron ay iminungkahi ni Dmitry Ivanenko noong 1932. Ang halos lahat ng masa ng atomo ay matatagpuan sa nukleyus na may isang napakaliit na kontribusyon mula sa umiikot na mga elektron. Ang diametro ng nukleyus ay nasa saklaw na 1.75 fm (femtometre) (1.75×10⁻¹⁵ m) para sa hidroheno(ang diametro ng isang proton) hanggang sa mga 15 fm para sa pinakamabigat na mga atomo gaya ng uranium. Ang mga dimensiyong ito ay mas maliit sa diametro ng mismong atom(nukleus + ulap ng elektron) sa isang paktor ng mga 23,000(uranium) hanggang sa mga 145,000 (hidroheno). Ang sangay ng pisika na nauukol sa pag-aaral at pagkaunawa ng atomikong nukleyus kabilang ang komposisyon at mga pwersang nagbibigkis rito ay tinatawag na pisikang nukleyar.
Kumenan, Okayama

Ang Kumenan ay isang bayan sa Okayama, bansang Hapon.
Ercole Antonio Mattioli

Si Ercole Antonio Mattioli (1 Disyembre 1640 – 1694), na nakikilala rin bilang Konde Matthioli, ay isang Italyanong politiko, na naging ministro ni Duke Charles IV ng Mantua. Pinadukot siya at ibinilanggo ni Louis XIV ng Pransiya. Iniuugnay siya sa ang Lalaking nasa loob ng Maskarang Bakal.

Talambuhay

Ipinanganak si Mattioli sa Valenza, sa lugar na nakikilala na sa ngayon bilang lalawigan ng Alessandria. Naghanapbuhay siya bilang isang ministro ni Charles IV, Duke ng Mantua, na, bilang Marquess ng Montferrat, ay nagmamay-ari ng pang-estratehiyang kuta ng Casale Monferrato. Ninais ni Louis XIV ang kuta at umibig na bilhin iyon sa halagang 100,000 mga korona. Dahil sa magiging hindi popular ng isang pananakop na Pranses, kailangan ang paglilihim hanggang sa magwakas at makumpleto na ang kasunduan at bilihan.
Naging matagumpay sa negosasyong ito si Mattioli at bilang utang na loob, ginantimpalaan siya nang labis-labis ni Louis XIV . Subalit, nang sasakupin na ng Pranses ang kastilyo, ibinunyag ni Mattioli ang lihim na kasunduan sa mga pamahalaang Austria, Savoy, Espanya at Venice, na maaaring upang makatanggap ng karagdagan pang mga gantimpala. Kinailangang huwag ituloy ni Louis XIV ang kasunduan at umurong bagaman sa pagdaka ay natabanan din niya ang Casale (kastilyo) pagkalipas ng dalawang mga taon.
Noong 1679, ipinadukot ni Louis XIV sa kaniyang sugo (legado) si Mattioli. Dinala si Mattioli sa Pransiya. Sa Pransiya, ikinulong si Mattioli sa kuta ng Pinerolo kung saan sa paglaon ay inilagay siya sa katayuang nakapiit na nag-iisa. Sa pagsapit ng 1680, nilarawan siya bilang halos nababaliw na. Ipinadukot din ang kaniyang katulong na ikinulong na kasama niya. Namatay si Mattioli noong 1694 habang nakabilanggo sa Pulo ng Sainte-Marguerite.

Ang lalaking nasa loob ng maskarang bakal

Mayroong isa pang bilanggo sa Pignerol, na ang pangalan ay Eustache Dauger, ang tinatawag na Lalaking nasa likod ng Maskarang Bakal, na mayroong mga taong nagsasabing talagang yari sa itim na telang pelus (belbeto). Si Dauger ay nasa pangangalaga ng isang lalaking may pangalang Bénigne Dauvergne de Saint-Mars, at nakapiit sa mga bilangguan kung saan si Saint-Mars ay isang gobernador.
Naimungkahi na si Mattioli talaga ang bilanggong nakamaskara, at ito ang naging tanyag na teoriya o panukala noong malaking bahagi ng ika-19 na daantaon. Dahil sa ang bilanggong ito ay nalalamang nailibing sa ilalim ng pangalang "Marchioly", maraming mga tao ang naniniwala na ito ay sapat na katibayan na siya ang lalaking nasa loob ng maskara. Subalit ang mga liham na ipinadala ni Saint-Mars ay nagpapahiwatig na si Mattioli ay ipiniit lamang sa Pignero at sa Sainte-Marguerite. At hindi kailanman nasa Bastille si Mattioli, at kung sa gayon ay maaaring hindi siya ang lalaking bilanggo na nakamaskara.
1554 Yugoslavia

Ang 1554 Yugoslavia ay isang planetang hindi pangunahin.
Banna, Ilocos Norte

Sukat ng Lupa at Topograpiya

May mga 20,000 hektarya ng lupa na maaaring mapagtatamnan at maaaring pakinabangan ng agrikultura. Mayroon mga matabang lupang kapatagan at damuhan, sa ibayo ng ilog ng Malammin, at mayaman sa mga likas na yaman ang Banna.  Mayroon din mga burol at mga bundok sa silangang bahagi nito.

Klima

Katulad ng pangkalahatang klima sa Pilipinas, may dalawang panahon ang bayang ito, ang basang panahon na mula Mayo hanggang Oktubre at ang tuyong panahon na mula Nobyembre hanggang Abril.  Nasa 100.58 pulgada ang karaniwang taunang presipitasyon.
Mayroon mga bagyong dumadating sa bayang ito ngunit kadalasang sinasanggalang ng mga bundok ng Cordillera.

Ilog

Dumadaloy ang ilog ng Malamin, ang nag-iisang ilog na nasa ibayo ng silangang bahagi ng bayan, mula sa Nueva Era at bumabagtas sa mga silangang barangay ng Espiritu.  Nakatanim sa mga pampang nito ang mga halamang-ugat katulad ng gabi at mani, at mga gulay katulad ng kalabasa at mais.

Poblasyon

Binubuo ng apat ng barangay ang poblasyon, ang Valenciano, Hilario, Lorenzo, at Marcos.  Nahahati ang mga barangay sa iba't ibang hanay ng mga malawak na sementadong daan.
Natatagpuan ang pamilihang bayan sa timog na bahagi ng poblasyon, at nakatayo ang munisipyo, isang moderno at marmolisadong gusali na tinatayang isa sa pinakakontemporario sa sa buong lalawigan ng Ilocos Norte, sa hilaga nito.  Nasa timog-silangan ng munisipyo ang awditoryum nito na kung saan tinatanghal ang mga programa, paligsahan at mga kulturang palabas.
Makukuha ng buong populasyon ang mga maiinom na tubig sa mga poso artisyano at sa Pusuak Water Works System.

Mga Barangay

Binubuo ng 20 barangay ang bayang ito, nasa poblasyon ang apat. Valenciano, Hilario, Lorenzo, at Marcos ang mga ito.
Ito naman ang mga barangay na rural: Nagpatayan, Bangsar, Bomitog, Quiaoit, Imelda, Macayepyep, Catagtaguen, Lading, Caestebanan, Sinamar, Vald, Bugasi, Tabtabagan, Caribquib, Crispina, at Barbarangay.
Night Changes

Ang "Night Changes" ay isang awiting nirekord ng Britanikong banda na One Direction. Isinulat ito ng mga kasaping sina Niall Horan, Zayn Malik, Harry Styles, Liam Payne at Louis Tomlinson, katuwang sina Jamie Scott, Julian Bunetta at John Ryan, habang hinawakan naman ang produksiyon nito nina Bunetta at Ryan. Inilabas ang awitin noong 14 Nobyembre 2014 bilang kanilang ikalawang isahang awit (single) mula sa kanilang ikaapat na studio album na Four (2014).
Ramon Durano III

Si Ramon Durano III ay isang politiko sa Pilipinas.
Vivien Lee Austria

Si Vivien Lee Austria ay isang kilalang nanalo sa isang patimpalak bilang Reyna ng Kagandahan sa Pilipinas.
Kripton

Ang kripton (Kastila: kriptón, Ingles: krypton, bigkas: /krip-ton/, may sagisag na Kr, atomikong bilang na 36, atomikong timbang na 83.80, punto ng pagkatunaw na 156.6 °C, densidad na 3.73 gramo sa bawat litro [0 °C]) ay isang elementong gas na mamutimuti ang kulay at hindi gumagalaw. Natuklasan ito nina William Ramsay at Morris W. Travers noong 1898. Ginagamit ito para sa loob ng mga bumbilya ng ilawang ploresente at mga tubong pampasiklab (flash tube sa Ingles).
Pandaigdigang Awit ng Manggagawa

"Pandaigdigang Awit ng Manggagawa" (Ingles: The Internationale; Pranses: L'Internationale) ay isang kilalang anthem o awitin ng mga sosyalista, komunista, sosyo-demokratiko at anarkista.
Willing Willie

Ang Willing Willie  ay isang dating palabas sa telebisyon sa Pilipinas na umere sa TV5.